CELEX: 62012CN0261
Language: lv
Date: 2012-05-29 00:00:00
Title: Lieta C-261/12 P: Apelācijas sūdzība, ko par Vispārējās tiesas (otrā palāta) 2012. gada 27. marta spriedumu lietā T-420/10 Giorgio Armani /ITSB 2012. gada 29. maijā iesniedza Annunziata Del Prete

28.7.2012   
            
            
               LV
            
            
               Eiropas Savienības Oficiālais Vēstnesis
            
            
               C 227/14
            
         Apelācijas sūdzība, ko par Vispārējās tiesas (otrā palāta) 2012. gada 27. marta spriedumu lietā T-420/10 Giorgio Armani/ITSB 2012. gada 29. maijā iesniedza Annunziata Del Prete
   
   (Lieta C-261/12 P)
   2012/C 227/20
   Tiesvedības valoda — itāļu
   
      Lietas dalībnieki
   
   
      Apelācijas sūdzības iesniedzēja: Annunziata Del Prete (pārstāvis — R. Bocchini, advokāts)
   
      Pārējie lietas dalībnieki: Giorgio Armani SpA un Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzējas prasījumi:
   
   
               —
            
            
               pilnībā atcelt Eiropas Savienības Vispārējās tiesas 2012. gada 27. marta spriedumu, tādējādi apstiprinot ITSB Apelāciju otrās padomes 2010. gada 8. jūlija lēmumu, kas paziņots 2010. gada 19. jūlijā, jo tas pilnībā atbilst Regulas par Kopienas preču zīmi (1) tiesību normām, it īpaši 8. panta 1. punkta b) apakšpunktam, kas kā vienīgais ir minēts iebildumu rakstā Nr. B1309485;
            
         
               —
            
            
               piespriest atlīdzināt tai radušos tiesāšanās izdevumus.
            
         
      Pamati un galvenie argumenti
   
   
               1)
            
            
               Kopienas preču zīme Nr. 6314462 “AMICI JUNIOR” un Itālijas valsts grafiskās preču zīmes Nr. 912114 “AJ ARMANI JEANS” un Nr. 998554 “ARMANI JUNIOR” nav nedz vizuāli līdzīgas, nedz arī tās ir fonētiski līdzīgas.
            
         
               2)
            
            
               Regulas (EK) Nr. 207/2009 8. panta 5. punkta un atpazīstamības principa piemērošana pārsūdzētajā spriedumā, lai gan atbildētāja apelācijas tiesvedībā Giorgio Armani S.p.A. savos iebildumos uz tiem nav atsaukusies.
            
         
      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV L 78, 1. lpp.).